SET ไหลต่อ 21 จุด ตามตลาดตปท. หลัง “ทรัมป์” ประกาศแผนขึ้นภาษีนำเข้ารถยนต์-ชิ้นส่วน
SET ไหลต่อ 21 จุด ตามตลาดตปท. หลัง "ทรัมป์" ประกาศแผนขึ้นภาษีนำเข้ารถยนต์-ชิ้นส่วน โดย ล่าสุด ณ เวลา 14.36 น. อยู่ที่ระดับ 1,732.26 จุด ลบ 21.34 จุด หรือ 1.22% สูงสุดที่ระดับ 1,751.04 จุด ต่ำสุดที่ระดับ 1,730.71 จุด มูลค่าการซื้อขาย 3.55 หมื่นล้านบาท
25 พ.ค. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 14.36 น. อยู่ที่ระดับ 1,732.26 จุด ลบ 21.34 จุด หรือ 1.22% สูงสุดที่ระดับ 1,751.04 จุด ต่ำสุดที่ระดับ 1,730.71 จุด มูลค่าการซื้อขาย 3.55 หมื่นล้านบาท

ด้าน บล.กสิกรไทย ระบุว่า ดัชนีมีความเสี่ยงที่จะอ่อนตัวลงต่อ โดยมีโซนแนวรองรับอยู่ที่ 1,730-1,725 จุด หากรับความเสี่ยงได้สูงสามารถใช้เป็นจังหวะในการเข้าเก็งกำไร ในด้านของด่านแนวต้านอยู่ที่บริเวณ 1,745 และ 1,750 จุด
ขณะเดียวกัน บล.ฟิลลิป ประเมินแนวโน้มภาคบ่ายปรับตัวลงต่อจาก Sentiment เชิงลบ หลังปธน.ทรัมป์ ประกาศแผนปรับขึ้นภาษีนำเข้ารถยนต์ และชิ้นส่วน และภาพการเมืองไทยที่ยังดูมีความเสี่ยงเมื่อยังต้องลุ้นผลวินิจฉัยร่าง พรบ.ประกอบฯ ในส่วนของการเลือกตั้ง สส.
ขณะที่ราคาพลังงานในประเทศปรับตัวสูงขึ้นทำให้รัฐบาลมีแนวโน้มเข้าแทรกแซงราคาดีเซล และ LPG ซึ่งจะกดดันหุ้นกลุ่มพลังงาน และดัชนีให้มีโอกาสปรับตัวลงต่อ มองกรอบผันผวนบ่ายนี้ระหว่าง 1730-1745 จุด
10 หุ้นกดดัชนี

 